Държавен вестник, бр. 5, 2016 г., стр. 77

БРОЙ  5	
Д Ъ Р Ж А В Е Н  В Е С Т Н И К 	
СТР.  77  
3. за педагозите и медицинския персонал 
се допуска да ползват входа за детски групи;
4. за стопанските служби се предвижда 
отделен вход;
5. за изолационното помещение при въз-
можност се проектира отделен вход.
(2) При двуетажни и триетажни сгради 
отстоянието от вратите на помещенията, в 
които пребивават деца, до стълбищата се съ-
образява с изискванията на чл. 44 от Наредба 
№ Iз-1971 от 2009 г. за строително-технически 
правила и норми за осигуряване на безопас-
ност при пожар, като при път за евакуация в 
една посока максималната дължина от вратата 
на най-отдалеченото помещение до вход в 
съседна защитена зона, в съседна безопасна 
зона или в евакуационно стълбище не трябва 
да превишава 20 m. 
(3) При проектиране на сградата на дет-
ското заведение се осигурява удобен достъп 
на децата между всяка от групите и зоната за 
спорт, игра и занимания с изкуство.
(4) За външни посетители се осигурява 
пряк достъп до административно-стопанските 
служби.
Чл. 57. (1) Светлата височина на помеще-
нията в детските заведения е най-малко 2,6 m.
(2) Ориентацията на прозорците на поме-
щенията е, както следва:
1. за занимални и спални – юг, изток, 
югоизток;
2. за зоната за спорт, игра и занимания с 
изкуство – във всички посоки, с изключение 
на север.
(3) Подпрозоречните зидове и первази се 
проектират с височина 0,6 m. 
(4) При проектиране на нови сгради най-
малко 50 % от прозорците се предвиждат с 
горни отваряеми крила и при отваряне на 
долните крила на долна хоризонтална ос. 
(5) Естественото осветление се осигурява 
при съотношение на остъклената площ към 
площта на пода на помещението 1:3 – за зани-
малните и спалните, и 1:4 – за тоалетните и 
коридорите (по-голяма остъклена площ може 
да се предвижда със заданието за проектиране).
(6) При необходимост се предвиждат пред-
пазни мерки срещу заслепяване от дневна 
светлина чрез подходящо засенчване. За по-
мещения с изложение юг, югозапад и запад 
се предвиждат подходящи слънцезащитни 
устройства с възможност за промяна в съот-
ветствие с конкретното ослънчаване.
(7) На прозорците се монтират обезопася-
ващи елементи (включително решетки).
Чл. 58. (1) Стените на занималнята и 
спалнята в детските заведения се изпълняват 
с гладко покритие и се боядисват в светли 
тонове.
(2) Дръжките на вратите към помещени-
ята, ползвани от децата, се предвиждат на 
височина до 0,70 m или с въртеливо движение 
при отваряне/затваряне.
Чл. 59. (1) За всяка група в сградите на 
детските заведения се предвижда обособена 
зона, която включва съблекалня с преддверие и 
гардероб, занималня с кът за хранене, спалня, 
санитарно-хигиенно помещение и помещение 
за учители и възпитатели.
(2) Помещенията за занимания с кът за 
хранене и спалните помещения на всяка 
група в детските заведения се проектират с 
площи съгласно таблица 4. В зависимост от 
конкретните условия при реконструкция на 
сградите се допуска отклонение ±10 % от 
площите, посочени в таблица 4.
Таблица 4
№ по 
ред
Помещения
Целодневна и нощуваща група
Полудневна група
Необходима площ, m2
Необходима площ, m2
1.
Занималня с кът за хранене
> 110 
не по-малко от 2,5+2,5 m2/дете
> 55
не по-малко от 2,5 m2/дете
2.
Спалня в детска градина
-
3.
Спалня в детска ясла
не по-малко от 3,0 m2/дете
-
4.
Съблекалня с преддверие и гардероб 
> 25 (не по-малко от 1 m2/дете) 
5.
Тоалетна, умивалня и корито за 
измиване на крака с подвижен душ
> 25 (не по-малко от 1 m2/дете) 
6.
Помещение за учители и възпитатели 
Вж. таблица 2
(3) С непосредствена връзка помежду им се проектират съблекалнята със занималнята, съ-
блекалнята с умивалнята и тоалетната и занималнята със спалнята.
(4) От занималнята се предвижда зрителна връзка към тоалетната чрез остъклена витрина, 
с долен ръб на разстояние 1,0 m от пода.
(5) Преддверието пред гардероба може да служи и за чакалня на родителите.
(6) Санитарно-хигиенното помещение се оборудва в съответствие с нормативните здравни 
изисквания към детските ясли и детските градини.
Чл. 60. (1) Зоните за игра в детските заведения се проектират като открити и/или закрити 
площадки за игра в съответствие с Наредба № 1 от 2009 г. за условията и реда за устройството 
и безопасността на площадките за игра.
(2) Към детските градини се предвиждат закрити помещения за спорт и музикални занима-
ния (зали) съгласно таблица 5 за ползване последователно от всички групи по учебен график.